[pic] | COMISIA COMUNITĂŢILOR EUROPENE |

Bruxelles, 16.2.2009

COM(2009) 63 final

2006/0132 (COD)

AVIZUL COMISIEI

în temeiul articolului 251 alineatul (2) al treilea paragraf litera (c) din Tratatul CE cu privire la amendamentele Parlamentului European la poziția comună a Consiliului privind propunerea de DIRECTIVĂ A PARLAMENTULUI EUROPEAN ȘI A CONSILIULUI de stabilire a unui cadru pentru acțiuni comunitare în vederea utilizării durabile a pesticidelor

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0132 (COD)

AVIZUL COMISIEI

în temeiul articolului 251 alineatul (2) al treilea paragraf litera (c) din Tratatul CE cu privire la amendamentele Parlamentului European la poziția comună a Consiliului privind propunerea de DIRECTIVĂ A PARLAMENTULUI EUROPEAN ȘI A CONSILIULUI de stabilire a unui cadru pentru acțiuni comunitare în vederea utilizării durabile a pesticidelor

1. Context

Procedură

La 14 iulie 2006, Comisia a prezentat Parlamentului European și a Consiliului o propunere de directivă-cadru privind utilizarea durabilă a pesticidelor, în vederea adoptării prin procedura de codecizie prevăzută la articolul 251 din Tratatul CE.

Comitetul Economic și Social European și-a dat avizul la 14 martie 2007. Comitetul Regiunilor și-a adoptat avizul la 13 februarie 2007.

Parlamentul European și-a adoptat poziția la prima lectură la 23 octombrie 2007.

Consiliul a ajuns la un acord politic privind propunerea la 17 decembrie 2007 și și-a adoptat poziția comună la 19 mai 2008.

Parlamentul European și-a adoptat poziția la a doua lectură la 13 ianuarie 2009.

2. Obiectivul propunerii Comisiei

Obiectivul propunerii este de a remedia actuala lacună legislativă în ceea ce privește faza de utilizare a pesticidelor la nivel comunitar și de a formula norme comune minime privind utilizarea pesticidelor astfel încât să se reducă riscurile pentru sănătatea umană și pentru mediu.

Propunerea de Directivă-cadru privind utilizarea durabilă a pesticidelor, COM(2006) 373 final, împreună cu propunerea de regulament privind introducerea pe piață a unor produse de protecție a plantelor, COM (2006) 388 final, constituie principalele instrumente legislative care cuprind măsurile propuse în Thematic Strategy on the sustainable use of pesticides (Strategia tematică privind utilizarea durabilă a pesticidelor), COM(2006) 372.

3. OBSERVAțIILE COMISIEI

3.1 Generalită ți

La 13 ianuarie 2009, Parlamentul European a adoptat în sesiune plenară un pachet de compromis care fusese convenit cu Consiliul în vederea ajungerii la un acord la a doua lectură.

Aceste amendamente se referă în special la:

- stabilirea unor obiective de reducere a riscului și a utilizării în cadrul planurilor naționale de acțiune, împreună cu cerințele de raportare către Comisie,

- întărirea protecției rezidenților și trecătorilor,

- cerințe de distribuire a pesticidelor către utilizatori neprofesioniști,

- stabilirea unor sisteme de culegere a informațiilor cu privire la cazurile de intoxicare în rândul persoanelor expuse cu regularitate la pesticide,

- tratarea cererilor de pulverizare aeriană,

- utilizarea pesticidelor în anumite zone.

Comisia acceptă pachetul de compromis, deoarece acesta este în conformitate cu scopul și caracteristicile generale ale propunerii.

3.2 Propunere modificată

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.